Tokugawa Yoshimune

ialah seorang samurai Jepun, *[[daimyō]]*, dan *[[shōgun]]* kelapan bagi Keshogunan Tokugawa di Jepun, memerintah dari tahun 1716 sehingga bersara pada 1745. Beliau merupakan anak kepada Tokugawa Mitsusada, cucu Tokugawa Yorinobu, dan cicit Tokugawa Ieyasu. Yoshimune terkenal kerana menarik balik larangan terhadap kesusasteraan Barat.

## Keturunan
Tokugawa Yoshimune bukanlah anak kepada mana-mana *shōgun* terdahulu, sebaliknya beliau berasal daripada cabang kecil (*[[gosanke]]*) keluarga Tokugawa. Tokugawa Ieyasu, pengasas Keshogunan Tokugawa sedar bahawa keturunan langsung Minamoto telah pupus pada 1219 dan risau bahawa garis keturunan Tokugawa juga boleh berakhir. Oleh itu, selain menamakan anaknya, Tokugawa Hidetada sebagai *shōgun* kedua, beliau melantik tiga anak lain untuk menubuhkan *[[gosanke]]*, iaitu cabang-cabang warisan yang akan membekalkan calon *shōgun* sekiranya tiada pewaris lelaki. Tiga *gosanke* ialah Owari, Kii dan Mito.

Yoshimune berasal daripada cabang Kii, yang diasaskan oleh Tokugawa Yorinobu, anak Tokugawa Ieyasu, yang dilantik sebagai *[[daimyō]]* Kii. Anak Yorinobu, Tokugawa Mitsusada, menggantikan beliau, dan selepas kematian dua anak Mitsusada yang terdahulu, Tokugawa Yoshimune, anak keempat Mitsusada, menjadi *daimyō* Kii pada tahun 1705. Beliau kemudian dilantik sebagai *shōgun* Tokugawa.

Secara hubungan keluarga, Yoshimune sangat rapat dengan shōgun Tokugawa terdahulu. Datuknya, Tokugawa Yorinobu, ialah abang kepada shōgun kedua, Tokugawa Hidetada, manakala bapanya, Tokugawa Mitsusada, ialah sepupu pertama *shōgun* ketiga, Tokugawa Iemitsu. Oleh itu, Yoshimune merupakan sepupu kedua kepada *shōgun* keempat dan kelima, Tokugawa Ietsuna dan Tokugawa Tsunayoshi (dua beradik), serta sepupu kedua kepada Tokugawa Tsunashige, bapa kepada *shōgun* Tokugawa Ienobu. Hubungan ini memastikan Yoshimune mempunyai kedudukan yang kukuh dalam rangka warisan keluarga Tokugawa untuk mengekalkan kestabilan keshogunan.

## Kehidupan awal
Tokugawa Yoshimune dilahirkan pada tahun 1684 di Wilayah Kii, sebuah wilayah kaya yang ketika itu diperintah oleh bapanya, Tokugawa Mitsusada. Nama kanak-kanaknya ialah **Tokugawa Genroku** (徳川 源六). Pada masa itu, sepupu keduanya, Tokugawa Tsunayoshi, memerintah Edo sebagai *[[shōgun]]*. Walaupun Kii merupakan wilayah kaya dengan lebih 500,000 *[[koku]]*, ia masih berhutang dan mempunyai banyak tanggungan kepada pihak keshogunan.

Pada tahun 1697, Genroku menjalani upacara kedewasaan dan mengambil nama **Tokugawa Shinnosuke** (徳川 新之助). Pada 1705, ketika Shinnosuke berusia 21 tahun, bapanya, Mitsusada dan dua abangnya meninggal dunia. Oleh itu, *shōgun* yang memerintah ketika itu, Tokugawa Tsunayoshi melantik beliau sebagai *[[daimyō]]* Kii. Beliau mengambil nama **Tokugawa Yorikata** (頼方) dan mula mentadbir wilayah tersebut. Walaupun begitu, Kii masih terbeban dengan hutang yang diwarisi dari zaman bapanya dan datuknya. Keadaan menjadi lebih teruk apabila kejadian tsunami pada 1707 merosakkan kawasan pesisir dan membunuh ramai penduduk. Yorikata berusaha menstabilkan wilayah Kii tetapi masih bergantung kepada kepimpinan dari Edo.

Pada tahun 1712, *shōgun* Ienobu meninggal dunia dan digantikan oleh anak lelakinya, *shōgun* kanak-kanak Tokugawa Ietsugu. Yorikata menyedari bahawa beliau tidak boleh terlalu bergantung kepada golongan konservatif Konfusianisme seperti Arai Hakuseki di Edo, lalu berusaha menstabilkan Domain Kii mengikut kemampuannya. Bagaimanapun, sebelum beliau sempat melaksanakan banyak perubahan, *shōgun* Ietsugu meninggal dunia pada awal 1716, pada usia tujuh tahun dan tanpa pewaris. Oleh itu, *[[bakufu]]* memilih *shōgun* seterusnya dari salah satu cabang kecil (*[[gosanke]]*) keluarga Tokugawa.

## ''Shogun''
Tokugawa Yoshimune dilantik sebagai *shōgun* pada tahun *[[Shōtoku (era)|Shōtoku]]*-1 (1716) dan memerintah selama 30 tahun. Beliau dianggap sebagai salah seorang shōgun Tokugawa terbaik..

Yoshimune menubuhkan *gosankyō* untuk menambah atau mungkin menggantikan *gosanke*. Dua orang anaknya bersama anak kedua pewarisnya, Ieshige menjadi pengasas garis keturunan bagi Tayasu, Hitotsubashi, dan Shimizu. Berbeza dengan *gosanke*, mereka tidak memerintah domain, tetapi tetap menonjol hingga akhir pemerintahan Tokugawa, dan beberapa *shōgun* kemudian dipilih dari garis Hitotsubashi.

Beliau terkenal dengan reformasi kewangan, termasuk menyingkirkan penasihat konservatif Arai Hakuseki dan memulakan apa yang dikenali sebagai Pembaharuan Kyōhō. Yoshimune juga berusaha menghidupkan kembali tradisi pembuatan pedang Jepun, yang sejak awal zaman Edo menghadapi kemerosotan kerana tukang pedang sukar menyara hidup tanpa sokongan *daimyō*. Pada 1721, beliau mengadakan pertandingan besar untuk tukang pedang, dan empat pemenang muncul sebagai pakar utama: Mondo no Shō Masakiyo, Ippei Yasuyo, Nanki Shigekuni generasi ke-4, dan Nobukuni Shigekane. Beliau juga mengarahkan penyusunan Kyōhō Meibutsu Chō, senarai pedang terbaik di Jepun, yang menandakan permulaan tempoh Shinshintō dalam sejarah *[[Pedang Jepun|Nihontō]]* dan menyokong sekolah Gassan.

Selain itu, meskipun buku asing dilarang sejak 1640, Yoshimune melonggarkan peraturan pada 1720, membenarkan masuknya buku asing dan terjemahannya ke Jepun, sekali gus memulakan perkembangan pengajian Barat (*[[rangaku]]*). Pelonggaran ini mungkin dipengaruhi oleh siri kuliah yang diberikan oleh ahli astronomi dan ahli falsafah Nishikawa Joken. Pada masa ini juga, pengesahan rasmi atau penerbitan buku perubatan Cina, *Taiping Huìmín Héjì Júfāng* (太平恵民和剤局方) berlaku.

## ''Ōgosho''
Pada tahun 1745, Yoshimune bersara, mengambil gelaran *Ōgosho* dan melepaskan jawatan rasmi kepada anak sulungnya. Gelaran ini sama seperti yang diambil Tokugawa Ieyasu ketika bersara untuk memberi peluang kepada anaknya Tokugawa Hidetada, yang kemudiannya turut mengambil gelaran yang sama ketika bersara.

Yoshimune meninggal dunia pada 20 hari bulan ke-5 tahun Kan’en-4 (12 Julai 1751). Nama Buddha beliau ialah Yutokuin, dan beliau dikebumikan di Kan’ei-ji.

## Keluarga
* Bapa: Tokugawa Mitsusada
* Ibu: Oyuri no Kata kemudian Jōenin [ja] (1655–1726)
* Saudara tiri:
** Tokugawa Tsunanori (1665–1705), daimyō ke-4 Kishū dan berkahwin dengan Tsuruhime, anak perempuan *shōgun* ke-5 Tokugawa Tsunayoshi
** Jirokichi
** Tokugawa Yorimoto (1680–1705), daimyō ke-5 Kishū
** Sakae-Hime, berkahwin dengan Uesugi Tsunanori dari Domain Yonezawa
** Norihime, berkahwin dengan Ichijō Kaneteru
** Tsunahime
** Ikuhime, berkahwin dengan Satake Yoshimitsu
* Isteri: Fushimi-no-Miya Masako [jp] (1691–1710), kemudian Kantokuin
* Gundik:
** Osuma no Kata (1688–1713), kemudian Shintokuin
** Okon no Kata (1696–1723), kemudian Hontokuin
** Oume no Kata, kemudian Shinshin’in (1700–1721)
** Okume no Kata, kemudian Kakujuin (1697–1777)
** Osatsu no Kata
* Anak-anak:
** Tokugawa Ieshige, dilahirkan oleh Osuma no Kata
** Tokugawa Munetake, dilahirkan oleh Okon no Kata
** Tokugawa Genjo (1719–1720), dilahirkan oleh Oume
** Tokugawa Munetada, dilahirkan oleh Oume
** Yoshihime (1721–1722), kemudian Denjuin, dilahirkan oleh Okume
* Anak luar nikah: Tenichi (ibu Shirabyoshi; dihukum mati semasa pemerintahan Yoshimune)
* Anak angkat perempuan:
** Tonehime, berkahwin dengan Date Munemura dari Domain Sendai
** Takehime [jp] (1705–1772), anak Hirosada Seikan’in, diambil sebagai anak angkat oleh Tokugawa Tsunayoshi dan berkahwin dengan Shimazu Tsugutoyo dari Domain Satsuma, kemudian dikenali sebagai Joganin; mempunyai seorang anak perempuan, Kikuhime

## Nama era
Tahun-tahun pemerintahan Tokugawa Yoshimune sebagai *shōgun* boleh dikenal pasti dengan lebih tepat melalui lebih daripada satu nama era (*nengō*).
* Shōtoku (1711–1716)
* Kyōhō (1716–1736)
* Genbun (1736–1741)
* Kanpō (1741–1744)
* Enkyō (1744–1748)

## Nota

## Rujukan

* Screech, Timon. (2006). *Secret Memoirs of the Shoguns:  Isaac Titsingh and Japan, 1779–1822.* London: RoutledgeCurzon. 
* Titsingh, Isaac. (1822). *Illustrations of Japan.*  London: Ackerman.
* Titsingh, Isaac. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]*; ou, ''Annales des empereurs du Japon.''  Paris: Oriental Translation Fund of Great Britain and Ireland.
* Totman, Conrad. (1967). *Politics in the Tokugawa bakufu, 1600–1843*. Cambridge: Harvard University Press.

## Pautan luar
*